钦定古今图书集成/明伦汇编/闺媛典/第155卷 > 刘继业妻于氏
## 钦定古今图书集成/明伦汇编/闺媛典/第155卷 > 刘继业妻于氏

按《济南府志》：“于氏，禹城人，赠文林郎刘继业妻。继业
亡，氏年未三十，子金尚幼，舅姑俱老，氏苦节以孝著。
每轮膳，舅姑视他兄弟，尢丰自奉极薄也。金稍长，令
就学，凡百供亿，俱自区画。金登进士，始年十九，衣必
手制，食必躬烹。姑曰：‘仆妾甚多，何自苦’？氏曰：‘恐若辈
心粗，致姑不适也’。每夕必俟姑寝乃退，未旦即造候”，
率以为常。始殁，葬事，不以烦诸兄弟。事闻，旌表。